b'\n_START_ARTICLE_\nLucy Liu\n_START_SECTION_\nBiografia\n_START_PARAGRAPH_\nD\'1,60 d\'estatura, \xc3\xa9s aficionada a l\'esqu\xc3\xad, l\'escalada i muntar a cavall, a m\xc3\xa9s, practica una art marcial, "kall-eskrima-silat", combina la lluita amb ganivets i pals. Soltera malgrat que ha tingut afers amorosos amb George Clooney, Will McCormack o Zach Helm per\xc3\xb2 no se li coneix parella des de fa temps. El seu \xc3\xbaltim xicot (nom\xc3\xa9s rumors) fou Noam Gottesman a partir del 2010. Parla sis idiomes, incloent el mandar\xc3\xad, castell\xc3\xa0, itali\xc3\xa0, i tamb\xc3\xa9 un xic de japon\xc3\xa8s. Tamb\xc3\xa9 toca l\'acordi\xc3\xb3.\n_START_SECTION_\nDebut professional\n_START_PARAGRAPH_\nEncara que, en la Universitat de Michigan, despr\xc3\xa9s de passar un any en la NYU, es gradu\xc3\xa0 en xin\xc3\xa8s i cultura asi\xc3\xa0tica, estudi\xc3\xa0 diversos cursos de d\'interpretaci\xc3\xb3, teatre i dansa, i en el seu \xc3\xbaltim any aconsegu\xc3\xad el rol de protagonista. Es mud\xc3\xa0 a Los Angeles moguda pel cuquet de la interpretaci\xc3\xb3 i aconsegu\xc3\xad el 1991 un breu paper en Beverly Hills, 90210. Un any m\xc3\xa9s tard assol\xc3\xad el seu primer paper de cinema en la pel\xc2\xb7l\xc3\xadcula de Hong Kong Ban wo zong heng._NEWLINE_El primer personatge de pes, l\'interpret\xc3\xa0 en la seva \xc3\xbanica temporada de Pearl. Per\xc3\xb2 foren els seus quatre anys a Ally McBeal donant vida a la molt peculiar Ling Woo els que la feren estrella de la televisi\xc3\xb3 i la catapultaren al cinema. Protagonitz\xc3\xa0 la brev\xc3\xadssima Cashemere Mafia, com a Mia Mason. L\'hem vist a Southland i Drity Sexy Money, i ara (2013) \xc3\xa9s la versi\xc3\xb3 femenina del doctor Watson a Elementary.'